**ARGUMENTARE**

 la proiectul Hotărârii de Guvern privindinițierea negocierilor şi aprobarea semnării Addendumului nr.1 la Acordul de Finanţare dintre Guvernul Republicii Moldova şi Uniunea Europeană privind Programul de Suport al implementării reformei învățământului vocaţional/tehnic din Republica Moldova, semnat la 15 mai 2014.

Având în vedere situația macro-economică din Republica Moldova pe parcursul anilor 2015-2016, precum și perioada limitată pentru realizarea Programului de suport al implementării reformei învăţământului vocaţional/tehnic din Republica Moldova, extinderea [Acordului de finanțare Nr. 8 din  15.05.2014 între Guvernul Republicii Moldova şi Uniunea Europeană privind Programul de suport al implementării reformei învățământului vocaţional/tehnic din Republica Moldova (Monitorul Oficial al Republicii Moldova nr. 178-184, 11 iulie 2014, art. 571)](http://lex.justice.md/index.php?action=view&view=doc&lang=1&id=356440) este o acțiune importantă în vederea modernizării învățământului profesional tehnic şi racordării acestuia la cerințele pieței muncii.

Semnarea Addendumului nr. 1 are drept scop extinderea perioadei de realizare de la 31 decembrie 2016 până la 10 iulie 2017 a Programului de suport al implementării reformei învăţământului vocaţional/tehnic din Republica Moldova. Propunerea de modificare şi extindere a proiectului vine din partea Republicii Moldova.

**Informații generale.** Începând cu 15 mai 2014 este în proces de realizare Programul de suport al implementării reformei învăţământului vocaţional/tehnic din Republica Moldova.

În conformitate cu art. 22.2 din Anexa I – Condiții Generale, al Acordului de finanțare Nr. 8 din  15.05.2014, a fost remisă Comisiei Europene cererea de extindere a perioadei de realizare a Programului de suport al implementării reformei învăţământului vocaţional/tehnic din Republica Moldova.

**Aspectul politic**, **cultural și social.** Semnarea Addendumului nr.1 la Acordul menționat va oferi posibilitatea Guvernului Republicii Moldova de a obține un rezultat mai bun la realizarea indicatorilor stabiliți în Anexa nr. 1 *Indicatori de performanţă pentru debursări* la Acordul de Finanţare ENPI/2013/024-404 - *Condiţii speciale*.

**Aspectul economic și de mediu.** Semnarea Addendumului la Acordul respectiv va oferi posibilitatea Părții moldave să continue și să definitiveze implementarea indicatorilor stabiliți în Acord, fapt ce ar contribui la dezvoltarea și modernizarea învățământului profesional tehnic din Republica Moldova şi, implicit, la creşterea economică în R. Moldova.

De asemenea, implementarea acțiunilor prevăzute în prezentul Acord nu va produce efecte negative asupra mediului înconjurător.

**Aspectul normativ**. Prevederile proiectului de modificare a Programului de suport al implementării reformei învăţământului vocaţional/tehnic din Republica Moldova corespund priorităților naționale în domeniile educației și nu contravin Constituției Republicii Moldova, legislației și actelor normative în vigoare și nu necesită modificarea acestora. Modificările propuse sunt în acord cu prevederile Cartei ONU, cu alte tratate în vigoare la care Republica Moldova este parte, cu angajamentele Republicii Moldova asumate la nivel internațional și regional. De asemenea, prevederile proiectului de modificare a Programului de suport al implementării reformei învăţământului vocaţional/tehnic din Republica Moldova nu contravin legislației Uniunii Europene.

**Aspectul organizatoric.** Părțile vor continua realizarea Programului de suport al implementării reformei învăţământului vocaţional/tehnic din Republica Moldova în condițiile stabilite anterior.

**Aspectul financiar.** Modificările propuse se vor realiza în limita disponibilităților financiare stabilite prin Acordul de Finanţare ENPI/2013/024-404 - *Condiţii speciale*. Acțiunile legate de aspectul normativ, organizatoric și instituțional ale modificărilor operate nu vor necesita cheltuieli suplimentare.

**Aspectul temporal.** Prin punerea în aplicare a prevederilor de amendare a Acordului, perioada de realizare a Programului de suport al implementării reformei învăţământului vocaţional/tehnic din Republica Moldova se va finaliza în data de 10 iulie 2017.

**Procedura negocierilor.** Propunerea amendării Acordului aparține Guvernului Republicii Moldova. Negocierea Acordului se va realiza prin corespondență, prin canale diplomatice.

Amendarea Acordului se va realiza prin schimb de note între Guvernul Republicii Moldova şi Comisia Europeană.

Ministerul Educaţiei solicită susţinerea proiectului Hotărârii de Guvern pentru amendarea [Acordului de finanțare Nr. 8 din 15.05.2014 între Guvernul Republicii Moldova şi Uniunea Europeană privind Programul de suport al implementării reformei învățământului vocaţional/tehnic din Republica Moldova](http://lex.justice.md/index.php?action=view&view=doc&lang=1&id=356440).

 **02.02.2017**  **Corina FUSU,**

 **Ministru**